Държавен вестник, бр. 33, 2014 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  33
.3 има възможност незабавно да се усили 
вахтата на мостика в случаите, когато това 
изисква изменилата се обстановка.
17. При определяне на това, че съставът 
на ходовата навигационна вахта е достатъчен 
за осигуряване на надлежно наблюдение, 
капитанът трябва да вземе под внимание 
всички съответстващи фактори, включително 
описаните в този раздел на Кодекса, както и 
следните фактори:
.1 видимост, състояние на времето и морето;
.2 интензивност на движението на кораби 
и други дейности, осъществявани в района 
на плаване на кораба;
.3 необходимост от повишено внимание 
при плаване в райони със системи за разделно 
движение или други пътища за движение или 
в близост до тях;
.4 допълнителното натоварване в работа-
та, причинено от характера на функциите на 
кораба, непосредствените експлоатационни 
изисквания и очакваните маневри;
.5 годност на всеки член от екипажа, който 
при необходимост може да бъде включен в 
състава на вахтата, за изпълнение на съот-
ветните задължения;
.6 знание и увереност в професионалната 
компетентност на лицата от командния състав 
и екипажа на кораба;
.7 опита на всеки вахтен помощник-капитан 
и знанията му по обзавеждането, процедурите 
и маневреността на кораба;
.8 дейностите, осъществявани на кораба по 
всяко дадено време, включително радиосвръз-
ки, и възможностите незабавно да се усили 
вахтата на мостика в случай на необходимост;
.9 експлоатационното състояние на при-
борите и органите за контрол и управление, 
включително аварийно-предупредителната 
сигнализация;
.10. управлението на кормилото и гребния 
винт и маневрените характеристики на кораба;
.11. размерите на кораба и обзора от мяс-
тото за управление на кораба;
.12. конфигурацията на мостика в степен, 
в каквато такава конфигурация може да въз-
препятства вахтеният да открие посредством 
зрение и слух всяко изменение на околната 
обстановка, и
.13. всички други съответстващи норми, 
процедури или ръководства относно организа-
цията на вахта и готовността за изпълнение на 
задължения, които са приети от организацията.
Организация на вахтата
18. При определяне състава на вахтата на 
ходовия мостик, в която могат да се включат 
надлежно подготвени лица от редовия състав, 
трябва да се вземат под внимание, между 
другото, следните фактори:
.1 непрекъснато присъствие на вахтен 
персонал на ходовия мостик;
.2 състояние на времето, видимост, дневна 
светлина или тъмна част от денонощието;
.3 близост на навигационни опасности, 
които могат да изискват изпълнение на до-
пълнителни навигационни задължения от 
вахтения помощник-капитан;
.4 използване и техническо състояние на 
навигационните средства и друго обзавеждане, 
влияещо върху безопасното плаване на кораба;
.5 наличие на автоматично кормило на 
кораба;
.6 носене на радиовахта;
.7 органи за контрол на машинно отделе-
ние с безвахтено обслужване, сигнализация 
и индикатори на мостика, процедури за из-
ползване и ограничения, и
.8 всякакви необичайни задължения на 
ходовата навигационна вахта, които могат 
да възникнат при особени условия на екс-
плоатация.
Приемане на вахта
19. Вахтеният помощник-капитан не трябва 
да предава вахтата на сменящия го помощ-
ник-капитан, ако има основание да смята, 
че последният не е способен действително 
да изпълнява своите задължения по носене 
на вахта. При този случай трябва да бъде 
информиран капитанът.
20. Застъпващият на вахта помощник-капи-
тан трябва да се убеди, че лицата от неговата 
вахта са напълно способни да изпълняват 
своите задължения, особено адаптирането им 
в условията на нощно наблюдение. Застъпва-
щият на вахта помощник-капитан не трябва 
да приема вахтата, докато неговото зрение 
напълно не се е адаптирало към условията 
на видимост.
21. Преди приемането на вахтата застъпва-
щите на вахта помощник-капитани трябва да 
се убедят в достоверността на изчисленото или 
действителното място на кораба, следването 
на зададения маршрут, курса и скоростта, да 
проверят органите за контрол на машинно 
отделение с безвахтено обслужване и да вземат 
под внимание всички навигационни опасности, 
очаквани по време на тяхната вахта.
22. Застъпващият на вахта помощник-ка-
питан трябва лично да се убеди за:
.1 наличието на заповеди и други особени 
инструкции на капитана относно плаването 
на кораба;
.2 мястото, курса, скоростта и газенето 
на кораба;
.3 преобладаващи и изчислени приливи, 
течения, време, видимост и влияние на тези 
фактори върху курса и скоростта;
.4 процедури за използване на главните 
двигатели за маневриране с управление от 
мостика, и
.5 навигационната обстановка, включи-
телно: